**Kretsting NBF Hordaland 2015**

Sted: Studentsenteret i Bergen

Tidspunkt: Torsdag 19. mai 2016 kl. 18.00

Til stede fra klubbene: Hilde Anita Larsen (BAK) og Anders Johansson (Os BK)

Til stede fra styret: Jon Steinar Dale (leder), Leif Juvik, Henry Wathle og Liv Bugge.

Øvrige til stede: Forretningsfører Helge Toft

**1. Godkjenning av representantenes fullmakter**

Innleverte fullmakter godkjent. Totalt 6 stemmeberettigede inkl. styret.

**2. Valg av dirigent og sekretær.**

Jon Steinar Dale ble valgt til dirigent, Helge Toft til sekretær.

**3. Godkjennelse av innkalling og dagsorden**

Innkalling og dagsorden ble godkjent.

**4. Valg av to representanter til å underskrive protokollen**

Hilde Anita Larsen og Anders Johansson.

**5. Behandle kretsstyrets beretning for tingperioden og fatte vedtak om**

**ansvarsfritak for styret**

Årsberetning var sendt ut til alle og fremlagt med små korrigeringer.

Årsberetningen med korrigeringer ble enstemmig vedtatt.

**6. Behandle avsluttet og revidert regnskap for tingperioden og fatte ansvarsfritak for styret.**

Forretningsfører la frem regnskapet og kommenterte selv at regnskapet for 2015 måtte sees i sammenheng med regnskapet for 2014 da en regning for husleie var uteglemt i 2014-regnskapet. Det ble kommentert at inntektene for BM-lag kom ut med negativt tall. Forretningsfører sa at tallene som fremkom var nettoinntekter, men var enig med tinget om å endre måten å føre dette på regnskapet slik at dette framstår korrekt. I tillegg kommer forretningsfører til å legge frem regnskap for hver turnering som arrangeres av kretsen for at styret bedre skal kunne vurdere hvilke turneringer kretsen fortsatt skal arrangere.

Regnskapet med merknader ble etter dette enstemmig vedtatt, og det sittende styret innvilges ansvarsfritak.

**7. Behandle vedtektsspørsmål**

Ingen vedtektsforslag å behandle.

**8. Behandle innkomne forslag**

Ingen innkomne forslag å behandle.

**9. Behandle forslag til budsjett 2016 og 2017, herunder kontingent.**

Budsjettet for 2016 og 2017 ble fremlagt.

Budsjettet med justeringer ble deretter enstemmig vedtatt.

**10. Valg**

Ingen fra valgkomiteen var til stede på møtet og det ble ikke lagt frem noe forslag fra valgkomiteen, men etter forslag fra delegatene på tinget ble følgende styre valgt.

**Leder:** Forslag fra delegatene: Liv Bugge, (BAK). Valgt ved akklamasjon for 1 år.

**Styremedlemmer:** Leif Juvik, Os BK Christian Bakke BAK valgt for 2 år og Anders Johansson Os BK valgt for 1 år. Terje Sæbø, Åsane BK ikke på valg.

**Varamedlemmer:**

1. varamedlem: Øyvind Henden, BK Beit, ikke på valg.

2. varamedlem: Bjørn Hauge, Os BK, ikke på valg.

3. varamedlem: Ole Årland, Austevoll BK, ny 2 år.

**KRU-kontakt:** Rune Fagerbakke, Austevoll BK, gjenvalg 1 år .

**Revisor med vara** (begge velges for 1 år) Revisor: Harald Fløysand, Åsane, gjenvalg.

Vara: Leif Gunnar Kleppevik, Sotra, gjenvalg.

**Turneringsutvalg (TU):** (velges for 1 år) Leif Juvik, Os BK (gjenvalg), Leif G. Kleppevik, Askøy, (gjenvalg). Utvalget kompletteres med et tredje medlem på et senere tidspunkt.

**Valgkomite:** (begge velges for 1 år): Jon Steinar Dale**,** Åsane BK og Hilde Anita Larsen BAK. Komiteen og gis fullmakt til å supplere komiteen med ett medlem på et senere tidspunkt.

Bergen 20.mai 2016

Hilde Anita Larsen Anders Johansson

sign sign